EELNÕU

**MAARDU LINNAVALITSUS**

**KORRALDUS**

Maardu .. 2023 nr...

Projekteerimistingimuste määramine

Kallavere piirkonnas kinnistutele vee-,

kanalisatsiooni- ja sademeveetorustike projekteerimiseks

Maardu Linnavalitsusele esitati 02.09.2022 ehitisregistri kaudu taotlus projekteerimistingimuste väljastamiseks Kallavere piirkonnas kinnistutele vee-, kanalisatsiooni- ja sademeveetorustike projekteerimiseks. Taotlus on registreeritud ehitisregistris nr 2211002/10484.

Ehitusseadustiku § 26 lg 1 ja lg 2 kohaselt väljastatakse projekteerimistingimused olulise rajatise ehitusprojekti koostamiseks. Projekteerimistingimuste taotlusega kavandatu aluseks on taotlusega koos esitatud Skepast & Puhkim OÜ koostatud seletuskiri ja planeeritud tööde mahtude asendiskeem.

Kavandatud tööde eesmärgiks on Maardu linnas Kallavere piirkonna vee-, kanalisatsiooni-, sademeveetorustike (sh reovee- ja sademeveepumplate ja vajadusel sademeveepuhastite) ning teekatete taastamise tööprojekti koostamine ning geodeetiliste ja geoloogiliste uuringute koostamine. Taotlusega hõlmatud kinnistud on välja kirjutatud korralduse lisas 1. Torustike ligikaudsed asukohad on näidatud taotluse juurde lisatud skeemil.

Ehitusseadustiku § 31 lg 1 kohaselt tuleb projekteerimistingimuste andmise menetlus korraldada avatud menetlusena. Kallavere piirkonnas kinnistute projekteerimistingimuste eelnõu avalikust väljapanekust teatati Maardu kodulehel ja Maardu Panoraamis. Avaliku väljapaneku jooksul pole vastuväiteid laekunud. Projekteerimistingimuste eelnõu esitati seisukoha võtmiseks tehnovõrgu valdajatele, kelle kaitsetsoonis töid kavandatakse ja piirinaabritele. Elektrilevi OÜ, Telia Eesti AS ja AS Utilitas Tallinn ja piirinaabrid omapoolseid seisukohti ei esitanud.

Arvestades eeltoodut ja võttes aluseks ehitusseadustiku § 26 lg 1, lg 2 ja § 28, Maardu Linnavolikogu 28.01.2014 määruse nr 5 „Maardu linna ehitusmäärus“ § 2 lg 4 p 9 ja arvestades Skepast & Puhkim OÜ taotlust nr 2211002/10484

1. Määrata projekteerimistingimused Kallavere piirkonnas asuvatele kinnistutele vee-, kanalisatsiooni- ja sademeveetorustike ehitusprojekti koostamiseks vastavalt korralduse lisadele.
2. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.
3. Korraldus jõustub teatavakstegemisest.

(allkirjastatud digitaalselt)

(allkirjastatud digitaalselt)

Vladimir Arhipov

Linnapea Julia Saveljeva

Linnasekretär